Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 615/12/8811	Trebišov, 31.10.2012
EEČ : 2-69-431-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný otec si neplní vyživovaciu povinnosť, ktorá mu vyplýva zo zákona o rodine, ako aj z rozsudku Okresného súdu XXXXX zo dňa 07.03.2007, ktorý nadobudol právoplatnosť dňa 13.03.2007 a to v mieste trvalého bydliska, ako aj inde prispievať na výživu svojho XXXXX, bytom XXXXX, ul. Okružná č. 5 sumou po 33,19 € (1.000,- Sk) mesačne, vždy do 25. dňa, toho ktorého mesiaca vopred k rukám matky XXXXX, avšak túto povinnosť si neplní pravidelne od mesiaca apríl 2012 doposiaľ, čím takto na bežnom výživnom vznikol dlh vo výške 98,95 €, 
lebo zanikla trestnosť činu
Odôvodnenie:
	Uznesením policajného orgánu OO PZ  XXXXX pod sp. zn.  ČVS: ORP-804/SE-TV-2012 zo dňa 28.09.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinený v priebehu vyšetrovania využil ustanovenie § 86 písm. a  Tr. zákona o účinnej ľútosti a dlh na bežnom výživnom za žalované obdobie vo výške 98,95 € uhradil k rukám matky dieťaťa XXXXX peňažnými poštovými poukazmi.

	Uvedenú skutočnosť potvrdila vo svojej výpovedi dňa 12.10.2012 aj matka dieťaťa, v ktorej uviedla, že dlh na bežnom výživnom ku dňu svojej výpovede, t. j. k 12.10.2012  považuje za uhradený v plnej výške zo strany obvineného.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
 Proti tomuto  uzneseniu    je prípustná   sťažnosť,  ktorú   možno  podať do troch dní  od  oznámenia na Krajskú prokuratúru v Košiciach,  prostredníctvom tunajšej prokuratúry.  Sťažnosť má odkladný účinok.

JUDr. Valéria Kovalová
prokurátorka